text: Næsten historisk dag for SønderjyskE
  19 maj 2010 kl. 16.14
  SønderjyskEs håndboldherrer spillede onsdag aften en kamp, der kunne bringe dem op i håndboldens bedste række. Det ville være noget stort, for dermed ville SønderjyskE blive den eneste klub i Danmark, der spiller i bedste række i både fodbold og ishockey samt i kvinde- og herre-håndbold.
  Håndboldherrerne fra SønderjyskE spillede i Humlehøj-Hallen, hvor de mødte Lemvig i det andet opgør om en ekstra plads i Jack & Jones Ligaen. Den første kamp var temmelig dramatisk og endte endte 25-25. 
  Kampen onsdag aften endte 20-25 til Lemvig - og så var vi ellers færdige med de historiske vingesus. SønderjyskeE bliver, hvor de er. 
  Der var  udsolgt i Humlehøj-hallen. Spændte fans vidsted godt, at det var den vigtigste kamp for SønderjyskE?s historie. De heppede, men lige lidt hjalp det.
  